b'\n_START_ARTICLE_\nDaily Mirror\n_START_PARAGRAPH_\nDaily Mirror (neformalno The Mirror) su britanske dnevne novine koje redovno izlaze od 1903. godine. Osnovao ga je novinski magnat Alred Harmsworth kao "\xc4\x8dasopis za \xc5\xbeene koji rade \xc5\xbeene"; slaba prodaja je nagnala na preorijentaciju za novine temeljene na ilustracijama i namijenjen \xc4\x8ditateljima oba spola. S vremenom je tira\xc5\xbea rasla da bi 1919. postao najprodavanijim britanskim novinama. Pod vodstvom Cecila Kinga 1930-ih se list, koji je dotada uglavnom odra\xc5\xbeavao konzervativne vrijednosti srednje klase, preorijentirao na \xc4\x8ditatelje iz radni\xc4\x8dke klase te uspostavio tradiciju podr\xc5\xbeavanja lijeve Laburisti\xc4\x8dke stranke koja se odr\xc5\xbeala do dana\xc5\xa1njih dana. Sklonost senzacionalisti\xc4\x8dkim naslovnicama je Mirror u\xc4\x8dinila \xc4\x8destom metom kriti\xc4\x8dara koji ga progla\xc5\xa1avaju jednim od oli\xc4\x8denja \xc5\xbeutila i negativnih stereotipa vezanih uz britanske tabloide, ali je u periodu od kasnih 1940-ih pa sve do 1970-ih bio najtira\xc5\xbenija britanska novina, sve dok ga s prvog mjesta nije svrgnuo Murdochov The Sun.'